b"\n_START_ARTICLE_\nGOL (setmanari)\n_START_SECTION_\nGOL a Franco\n_START_PARAGRAPH_\nEl 26 de mar\xc3\xa7 de 2012, el peri\xc3\xb2dic inici\xc3\xa0 una campanya per a retirar les dues medalles d'or que el Futbol Club Barcelona es va veure obligat a lliurar al dictador Francisco Franco els anys 1971 i 1974 amb motiu de la inauguraci\xc3\xb3 del Palau Blaugrana i del Palau de Gel, i del 75\xc3\xa8 aniversari de l'entitat, respectivament. Perqu\xc3\xa8 la proposta pugui debatre's a la propera Assemblea General Ordin\xc3\xa0ria, cal presentar el 5% de les signatures dels socis (8.862 firmes), segons l'article 19 dels estatuts del club. L'11 de maig de 2012 disposava de 7.000 adhesions i el suport de personalitats importants del m\xc3\xb3n de la pol\xc3\xadtica com ara Oriol Pujol (CDC), Pere Navarro (PSC), Joan Herrera (ICV), Oriol Junqueras (ERC) o Uriel Bertran (SI), tenint \xc3\xbanicament una postura manifestament contr\xc3\xa0ria la Fundaci\xc3\xb3 Nacional Francisco Franco."